**Priloga 13: Partnerska / konzorcijska pogodba o izvedbi projekta**

V primeru skupne vloge je potrebno k vlogi priložiti pogodbo o sodelovanju med nosilcem projekta (prijaviteljem) in partnerjem/partnerji - konzorcijska pogodba o izvedbi projekta.

**Osnutek pogodbe o sodelovanju med nosilcem projekta (prijaviteljem) in partnerjem/partnerji je del razpisne dokumentacije.**

Kadar je v projekt vključenih več partnerjev, morajo ti skleniti medsebojno pogodbo in v njej določiti nosilca projekta/vodilnega partnerja projekta. Vodilni partner projekta bo v imenu vseh partnerjev konzorcija z Ministrstvom za kohezijo in regionalni razvoj (MKRR) podpisal pogodbo o sofinanciranju, v kateri bo imenovan za upravičenca. S statusom upravičenca v pogodbi o sofinanciranju z MKRR bo pri njenem izvajanju zastopal vse preostale partnerje v konzorciju ter ministrstvu odgovarjal za izvedbo projekta. Pogodba o sodelovanju med nosilcem projekta (prijaviteljem) in partnerjem/partnerji bo kot priloga postala sestavni del pogodbe o sofinanciranju z MKRR.

V njej morajo biti natančno določene medsebojne pravice in obveznosti partnerjev konzorcija (nosilca projekta in ostalih partnerjev vključenih v projekt), predvsem pa mora urejati oziroma določiti najmanj:

* + - 1. nosilca projekta in ostale partnerje, vključene v projekt;
			2. obveznosti in pravice nosilca projekta in ostalih partnerjev, vključenih v projekt;
			3. aktivnosti nosilca projekta in ostalih partnerjev, vključenih v projekt;
			4. višino EU sredstev, do katerih je upravičen nosilec projekta ter ostali posamezni partnerji, vključeni v projekt;
			5. potek finančnih tokov med nosilcem projekta in ostalimi partnerji, vključenimi v projekt;
			6. identifikacijo lastništva predmeta projekta po zaključku projekta;
			7. da se partnerji v pogodbi strinjajo, da nosilni upravičenec (nosilec projekta/vodilni partner projekta) v imenu vseh konzorcijskih partnerjev z MKRR podpiše pogodbo o sofinanciranju.

Predložite izpolnjeno, žigosano in podpisano pogodbo med nosilcem projekta in partnerji. Pogodba mora biti podpisana s strani vseh partnerjev konzorcija.

**Konzorcijska pogodba je obvezna priloga, v primeru partnerstva.**